b"\n_START_ARTICLE_\nSan Antonio Spurs\n_START_PARAGRAPH_\nSan Antonio Spurs (sl. Ostroge) so ko\xc5\xa1arkarski klub, ki nastopa v ligi NBA. Igrajo v jugozahodnem oddelku Zahodne konference. Klub je bil ustanovljen leta 1967 pod imenom Dallas (Texas) Chaparrals. V NBA je bil sprejet leta 1976, takrat je \xc5\xbee nastopal z imenom, pod katerim klub poznamo danes. V sezoni 1970-1971 se je ekipa imenovala Texas Chaparrals. Doslej so osvojili pet \xc5\xa1ampionskih prstanov v letih 1999, 2003, 2005, 2007 in 2014 .Glavni trener je Gregg Popovich, ki je srbskega rodu, lastnik mo\xc5\xa1tva je Peter Holt. Najve\xc4\x8dji zvezdniki so Kawhi Leonard, LaMarcus Aldridge, Manu Ginobili in Tony Parker._NEWLINE_\xc4\x8clana Spursov sta bila tudi dva Slovenca, Beno Udrih ter dve sezoni Radoslav Nesterovi\xc4\x87._NEWLINE_Spursi so edino profesionalno mo\xc5\xa1tvo, ki ima svoj dom v San Antoniu in noben klub v NBA ni tako zelo povezan s krajem, v katerem igrajo, kot so Spursi. Igralci Spursov so namre\xc4\x8d aktivni \xc4\x8dlani skupnosti San Antonia in mnogo biv\xc5\xa1ih igralcev je tako ali druga\xc4\x8de \xc5\xa1e vedno povezanih z mestom. Najbolj znana med njimi sta David Robinson, legendarni center, ki je ustanovitelj \xc5\xa1ole Carver Academy, in Malik Rose, ljubljenec navija\xc4\x8dev, ki ima v mestu restavracijo Malik's Philly's Phamous."